Iron Man - Omul de oțel

***Iron Man*** este un film american din 2008, bazat pe personajul din Marvel Comics cu acelaşi nume, produs de Marvel Studios şi distribuit de Paramount Pictures. Aceasta este primul film din trilogia *Iron Man*, precum şi primul film din Universul Cinematografic Marvel (UCM).

Regizat de Jon Favreau după scenariul lui Mark Fergus and Hawk Ostby, Art Marcum şi Matt Holloway, filmul îi are în distribuţie pe Robert Downey, Jr., Terrence Howard, Jeff Bridges, Shaun Toub şi Gwyneth Paltrow. Filmul îl prezintă pe Tony Stark, un industrialist şi maestru inginer, construindu-şi un costum-exoschelet şi devenind supereroul avansat tehnologic Iron Man.

Recenziile au fost pozitive, în particular lăudând performanţa lui Downey. Institutul American de Film a selectat filmul printre zece cele mai bune filme ale anului. O continuare numită *Iron Man - Omul de oțel 2* a fost lansată pe 7 mai 2010, şi o altă continuare, *Iron Man - Omul de oțel 3*, a fost lansată pe 3 mai 2013.

## Sinopsis

*După ce supraviețuiește unui atac neașteptat pe teritoriu inamic, industriașul vizionar Tony Stark își construiește o armură ultratehnologizată și jură să apere lumea sub numele de Omul de Oțel.*

## Premisă

*Tony Stark, industriaș miliardar și inventator genial, este răpit și forțat să construiască o armă devastatoare. Dar, folosindu-și ingeniozitatea, Tony construiește o armură ultratehnologizată și scapă din captivitate. Când află de un plan diabolic cu implicații mondiale, el își pune armura puternică și jură să apere lumea sub numele de Omul de Oțel.*

## Acțiune

Geniul, miliardarul şi filantropul Tony Stark, care a moştenit contractorul de apărare Stark Industries de la tatăl său, se află în mijlocul războiului din Afganistan, împreună cu prietenul său şi colonelul militar legionar James Rhodes, pentru a demonstra noua rachetă "Jericho". După demonstraţie, convoiul este ambuscat, iar Stark este rănit critic de una dintre rachetele companiei sale, folosite de atacatori. El este capturat şi întemniţat într-o peşteră de un grup terorist, intitulat Cele Zece Inele. Aici, Yinsen, un doctor care este închis împreună cu el, implantează un electromagnet în pieptul lui Stark pentru a împiedica cioburile de şrapnel care l-au rănit să ajungă la inimă şi să-l omoare. Raza, liderul Celor Zece Inele, îi oferă lui Tony libertatea, în schimbul construirii unei rachete de tip "Jericho" pentru ei, dar Tony şi Yinsen ştiu că Raza nu-şi va ţine cuvântul.

Stark şi Yinsen construiesc în secret un mic generator electric puternic (numit un reactor cu arc) pentru a alimenta electromagnetul lui Stark şi un prototip de armură de luptă, pe care plănuiesc să-l folosească pentru a evada. Deşi păstrează costumul aproape ascuns, Cele Zece Inele descoperă intenţiile ostaticilor lor şi atacă atelierul. Yinsen se sacrifică să-i deturneze în timp ce costumul este finalizat. Stark, aflat în arumură, se luptă pană afară din peşteră pentru a-l găsi pe Yinsen pe moarte, apoi arde armele Celor Zece Inele în furie şi zboară, dar se prăbuşeşte în deşert şi costumul este distrus.

După ce este salvat de Rhodes, Stark se întoarce acasă şi anunţă că compania lui nu va mai produce arme. Obadiah Stane, vechiul partener de afaceri al tatălui său şi managerul companiei, îi sfătuieşte pe Stark să distrugă Stark Industries şi moştenirea tatălui său. În atelierul său de acasă, Stark construieşte o versiune mai elegantă, mai puternică a costumului, precum şi un reactor cu arc mai puternic pentru piept. Asistenta sa personală, Pepper Potts, plasează reactorul original într-o vitrină de sticlă mică. Deşi Stane cere detalii, Stark îşi păstrează munca secretă, deoarece are suspiciuni faţă de compania sa.

La un eveniment caritabil oeganizat de Stark Industries, reporterul Christine Everhart îl informează pe Stark că armele companiei sale, inclusiv Jericho, au fost livrate recent Celor Zece Inele şi sunt folosite pentru a ataca satul de origine al lui Yinsen, Gulmira. Stark află apoi că Stane a traficat arme către criminali din întreaga lume şi încearcă o lovitură de stat să-l înlocuiască ca CEO al Stark Industries. Stark îşi pune pe el noua armură şi zboară în Afganistan, unde salvează sătenii.

În timp ce zboară acasă, Stark este împuşcat de două avioane de luptă F-22 Raptor. El îşi dezvăluie identitatea secretă lui Rhodes, pentru a pune capăt atacului. Între timp, Cele Zece Inele adună bucăţile costumului prototip al lui Stark şi se întâlnesc cu Stane, care îi omoară pe toţi, inclusiv pe Raza. Stane îşi face apoi un costum masiv din rămăşiţele primite. Încercând să urmărească expedierile ilegale ale companiei sale, Stark o trimite pe Pepper să intre în baza sa de date. Astfel, ea descoperă că Stane a angajat Cele Zece Inele pentru a-l ucide pe Tony, dar aceştia au refuzat. Potts se întâlneşte cu agentul Phil Coulson de la S.H.I.E.L.D., o agenţie guvernamentală secretă de informaţii, pentru a-i informa despre faptele lui Stane.

Oamenii de ştiinţă ai lui Stane nu pot duplica reactorul de arc al lui Stark, astfel că Stane îl atacă pe Stark la casa lui şi-l scoate pe cel din piept. Stark reuşeşte să ajungă la reactorul său original pentru al înlocui. Pepper şi mai mulţi agenţi S.H.I.E.L.D. încearcă să-l aresteze pe Stane, dar acesta îşi pune costumul şi îi atacă.

Stark se luptă cu Stane, dar este depăşit fără noul său reactor, neputand să-şi facă costumul să funcţioneze la capacitate maximă. Lupta îi duce Stark şi Stane în vârful clădirii Stark Industries, iar Tony îi cere lui Pepper să supraîncarce reactorul cu arc mare care alimentează clădirea. Aceasta declanşează o creştere masivă care îi face pe Stane şi costumul său să cadă în reactor, omorandu-l. A doua zi, la o conferinţă de presă, Stark ignoră sugestiile din partea lui S.H.I.E.L.D. şi îşi dezvăluie public identitate de super-erou, pe care presa a numit-o "Iron Man".

Într-o scenă după credite, directorul S.H.I.E.L.D., Nick Fury, îl vizitează pe Stark la el acasă, spunându-i că Iron Man nu este "singurul super-erou din lume" şi că vrea să discute despre "Iniţiativa Răzbunătorii".

## Distribuție

* Robert Downey Jr. în rolul lui Tony Stark / Iron Man
* Terrence Howard în rolul lui Lt. Colonel James "Rhodey" Rhodes
* Jeff Bridges în rolul lui Obadiah Stane
* Shaun Toub în rolul lui Yinsen
* Gwyneth Paltrow în rolul lui Pepper Potts
* Faran Tahir în rolul lui Raza
* Paul Bettany în rolul J.A.R.V.I.S.
* Leslie Bibb în rolul lui Christine Everhart
* Peter Billingsley în rolul lui William Ginter Riva

## Referințe

1. ↑ 1,0 1,1 [Iron Man (2008) https://www.boxofficemojo.com/release/rl1482327553/]
2. ↑ Heavy Suit, Light Touches - The New York Times (nytimes.com)
3. ↑ 3,0 3,1 Vizionează Iron Man - Omul de oțel | Film integral | Disney+ (disneyplus.com)